CASE STORIES  

1. Stil en diagnose og begrund denne med symptomer og tegn
2. Beskriv mulige ætiologiske faktorer (årsag til ubalancen opståen) og begrund disse
3. Angiv behandlingsstrategien og begrund denne.
4. Angiv en ”punktbank” og begrund valget af hvert punkt
5. Angiv din endelige punktkombination til den første behandling og begrund denne
6. Hvilken vejledning vil du give med hensyn til livsstil mm..
Hver case kan give max 30 point.


 1.
En kvinde på 35 år henvender sig på grund af kraftige menstruationssmerter. 
Hun er træt op til menstruationen, kvikkere efter de første 3 dages blødning. Hendes cyclus er ofte lang. Skiftende forstoppelse og diarre op til menstruation. Appetitten er normal. Hun spiser fornuftigt men måltiderne kan være noget uregelmæssige. Hun fortæller at hun ikke kan sove om natten i de perioder, hvor hun har meget travlt. 
Hun har hårdt krævende fuldtidsarbejde og en familie med 2 små børn 
Puls: strenget og lidt hurtig. 
Tunge: almindelig, op til menstruationen let violet, af og til er spidsen lidt rød.
Hun ser træt ud i øjnene.

 
2.  
Mand  47 år, henvender sig på grund af astma. 
Astmaen viser sig ved åndenød og besværet åndedræt, hvæsen med slim, der er klar og kan hostes op i rigelige mængder. Astmaen forværres ved omslag i vejr, især er der aversion mod koldt og fugtigt vejr. Let til træthed og ømhed i lænden især efter anstrengelse og ved kulde. Når det sker skal han tisse oftere og har ”efter dryp”. 
Han er i behandling med astmamedicin.
Arbejder som kontorfuldmægtig.
Puls: Dyb, langsom og kort (føles kun svagt i øverste og Cun og Chi positionerne) 
Tunge: Bleg, tandmærker, tynd hvid belægning, Tungekroppen er let svullen.
Bleg og let oppustet krop uden at være fed.
 Ansigtet er blegt med sorte rande under øjnene.


3.  
Kvinde i fyrrene vil gerne have hjælp til følgende symptomer – hun har i 4-5 år lidt af svimmelhed, hjertebanken, søvnløshed og urolige drømme. Er blevet behandlet med sovemedicin, men ingen større effekt heraf tværtimod synes hun at sovemedicinen har øget hendes svimmelhed og ført til frygtsomhed om natten. Hun føler sig især svimmel om dagen og kan have hovedpine, det hænder at hun besvimer. 
Hendes appetit er lille, hun føler sig træt og svag. Der er tendens til forstoppelse. Hun er mest kuldskær. Hendes kolleger på nattevagterne siger at hun ser bleg ud.  
Har gennemført 2 normale graviditeter for 15 og 17 år siden, for 5 år siden havde hun en abort, der blev kompliceret af blødning. Hendes menstruation er blevet svagere de sidste par år og det er et år siden hun sidst havde menstruation. 
Hun arbejder som sosu assistent.
Tunge: Bleg og fugtig. 
Puls: svag.



4. 
Kvinde på 35 år henvender sig på grund af akut stiv lænd med smerter ned langs hver side af rygsøjlen, værst i højre side, hvor smerter fra sacro-iliaca leddet stråler ned langs bagsiden af låret. Smerter / stivhed
ved at bukke sig forover.  Smerten opstod efter at have ligget koldt og dårligt en nat under menstruation. Varme og hvile lindrer smerterne. Underlig følelse af uro i ryg før smerter opstår. 
Har haft 3-4 menstruationer siden sidste fødsel. Der er menstruationssmerter, hvor varme lindrer.
Under sidste graviditet havde hun kraftig bækkenløsning i 5 mdr. heraf 1½ mdr. i kørestol. Smerterne sad især i symphyse og sacro-iliacaled desuden var der følelse af kulde i underlivet. 
Under fødslen, for 9 mdr. siden, brækkede hun halebenet. 
For 3 år siden fik hun prolaps mellem 2. og 3. lændehvirvel pga. fejlløft af barn. 
For 2 år siden havde hun en blodstyrtning. 
Appetitten er lille. Måltiderne bliver ofte noget med en hurtig mundfuld mellem gøremålene i dagligdagen. Afføringen er usammenhængende, nærmest diarre (siden sidste fødsel) og der er hæmorider. Har fornemmelse af ”at gå i stykker” ved afføring.  
Sover 4 timer pr. nat afbrudt af nattesved, får evt. 1 times middagssøvn i løbet af dagen.
Har to børn, hun ammer ikke længere. 
Uddannet pædagog, i øjeblikket på barselsorlov.
Puls: dyb, glat, svag (og strenget / spændt i højre side) Højre Guan position er påfaldende tom i dybt niveau.
Tunge: Bleg krop med rød spids, tungemærker. Tyk hvid belægning bagerst på tungen.
Ansigt: Lyst blegt med let rødmen ”klistret” på kinderne.


 5.  
Kvinde 37 år. Henvender sig på grund af smerter og stivhed i bevægeapparatet gennem flere år. Nakke og øvre ryg øm og stiv, øm ned langs rygstrækkere. Har det bedre i ferierne. 
Har smerter i højre håndled fra at taste. 
Venstre knæ opereret for 5 år siden (smerter i mange år) nu bedre. 
1 år siden galoperende hjerte og et par besvimelser. Blev undersøgt der var ikke noget i vejen med hjertet. Bliver let svimmel. Har af og til hovedpine, der trækker op fra trapezmusklen til baghovedet. 
Menstruation er regelmæssig og sparsom. 
Tendens til tynd mave. Drikker ikke kaffe. Spiser nogenlunde fornuftig mad.
Søvn - vågner tit op og er lysvågen med stress og irritation. Ryger. Kuldskær.
Arbejder på kontor i et stresset miljø
Tunge: Bleg krop, rød spids, gul belægning generelt.
Puls: svag, rå, let strenget. 
Er tynd med gråblegt ansigt. 









	
6.
Kvinde 33 år. Rund uden at være fed. Arbejder som ”blæksprutte” på et større kontor.  
Hun henvender sig på grund af vekslende afføring mellem forstoppelse(mindre) og diarré (mere), megen luft i mave, som hober sig op og giver smerter i nedre lænd, hofte og baller (af og til stråler en udefinerbar smerte / ubehag videre ned i benet. Disse ting bliver værre ved travlhed, sukker, mælk, svine og oksekød. 
Når hun bliver vred, bliver hun øm hen over de nederste ribben (under brysterne). Dette startede, da hun begyndte med P-piller for 1½ år siden. Før hun startede på P-piller havde hun altid forstoppelse op til menstruation.
Af og til brændende følelse i mave.
Derudover allergisk over for husstøv, skaldyr, birk, hund, kat, nødder. Det giver reaktioner med kløe og hævelse i mund (ingen reaktioner fra næse og øjne!). 
Kolde hænder og fødder. Foretrækker varme. Kropsvarme i almindelighed ok.
Af og til lidt svimmel ved at rejse sig hurtigt.
Ansigt: Lidt grøn omkring mund.
Puls: Dyb, svag, langsom – ved nogle af behandlingerne let strenget.
Tunge: almindelig til let bleg krop, røde prikker i hver side på langs af tungen, bare sider uden belægning.





 
7.
Kvinde 42 år. Lærer på videregående uddannelse. Tynd. 
Henvender sig på grund af blærebetændelse siden sex m. ny kæreste for 1 år siden. Flere gange penicillin og sulfapræparater, der har fjernet symptomerne for en tid. 
Symptomer : svie, blod i urin, blod fra urinrør uden at tisse. Urin er mørk med kraftig vammel lugt, skal tisse ofte, sammentrækkende smerte i blæreområde. Venstre ryg og lænd er øm (lænden føles ”løs”).
 Let hovedpine i pande / inderste kant af øjenbryn (føler selv den relaterer til blærebetændelse). 
Ofte næseblod. Mærker vejrskift med ømhed i led i hænder, fødder og hofter.
Irritabel og træt op til mens og ved ægløsning. Menstruationen er regelmæssig, strækker sig over 10 dage med meget svag blødning. 
Tendens til forstoppelse (tidligere diarre i perioder)ved stress hård og tør afføring. Vågner tidligt (tørstig) ligger og tænker.
Ansigt: Bleghed inde under hvad der ligner et gult / orange lag, der er ”klistret på”.
Puls: Dyb, svag. Chi positionen er tom i begge sider, Guan positionen er spændt og mærkes helt ude i overfladen i begge sider. 
Tunge: Tykkere gul hvid belægning bagtil, små røde bare pletter bagtil (i det belagte område) ellers normal.












8.
Kvinde 53 år. Lederstilling i større administration. 
Henvender sig på grund af allergiske reaktioner med røde løbende øjne der klør, løbende eller stoppet næse. Kan få besværet vejrtrækning og svimmelhed. Disse tegn forværres ved : pollen, husstøv, skimmelsvampe, citrusfrugter, psykisk belastning og stress. 
Meget arbejde – meget træt. Hovedpine 2 – 3 gange ugentligt (især i tinding), der forværres af lange arbejdsdage, mens bevægelse (at gå en tur) og humor hjælper. 
Slidgigt i højre knæ – knæet kan hovne op ved belastning. Lændesmerter af og til ved L 5. 
Livmoder fjernet for 7 år siden p.g.a. voldsomme og uregelmæssige blødninger. Sveder om natten. Tilbagevendende halsbrand. Har en sjælden gang i mellem svært ved at sove p.g.a. stress og mange tanker. Tynd kropsbygning. 
Ansigt: Matblegt med røde kinder, let grønt omkring mund og øjne.
Øjne kan være lidt stive (inden behandling).
 Af og til iskiassmerter ned langs yderside af ben og af og til bihulebetændelser.
Puls: Svag, strenget, rå / tynd, dyb, normalt tempo, men føles let hurtig.
Tunge: Almindelig / let bleg, af og til et violet skær, dyb fure i midterlinien.
 

9. 
Kvinde 81 år. Gigtfeber som 17 årig og blev meget kraftigt medicineret, siden har ”hjertet løbet for stærkt”, forhøjet stofskifte konstateret som 58 årig – efter at have tabt sig 16 kg, struma. Blev medicinsk behandlet hvilket hjalp noget på det galopperende hjerte og åndenød. 
Er ”faldet om” nogle gange i løbet af årene (sidst for 3 år siden) – ifølge egen læge: en lille blodprop i panden. Tidligere migræne. Undgår ananas, og har det nu kun sjældent. 
Henvender sig på grund af at hjertet stadigt galopper, trykken i brystkassen, der nu og da kan ændre sig til smerter med stråling ud i venstre skulder – og af og til hele armen. 
Kan blive forstoppet ved megen uro og afføringen er derefter knoldet. 
Sover godt, men vågner tidligt. Taler meget, meget højt, om meget og det er meget svært at få information til diagnosen. 
Tunge: Bar / uden belægning, højrød.
Puls: Uregelmæssig, fuld, kraftig, strenget. Tom i Chi positionerne. Kraftigst i Cun positionerne.  

 10.
Kvinde 37 år, skiftende jobs. Henvender sig fordi hun i 10 år har lidt af præmenstruelle problemer med voldsom depression / manglende selvværd, der starter ca. 12 dage før mens. Fødte datter for 3 år siden. Føler sig ”personlighedsspaltet” (kan ikke genkende sig selv), trækker sig ind i sig selv. Føler spænding i krop især i skuldre, hovedpiner (start som trykken i pande) og kvalme, får samtidigt ”vand i kroppen” – ansigt og hænder hæver og maven udspiles. 
Brystspænding. Forstoppelse og følelse af at ”alting stopper” op til mens, ”lille følelse”, træt, af og til galoperende hjerte. Når menstruation indtræder, føler hun lindring med det samme og ser lyst på alting. Ansigt: let gråbleg og et grønt skær især omkring mund. 
Tunge: bleg og bar i begge sider, lette tandmærker. 
Puls: sært tom i ”lommer”, rå, op til mens let strenget og kraftigere især i begge guan positioner.
  





 
11.
Kvinde 28 år. Universitetsstuderende. 
Henvender sig på grund af astma som startede som 15 årig, provokeres af overanstrengelse, overtræthed og indånding af kold luft. 
½ år siden lungebetændelse, 4 x antibiotica, svær at komme af med. Siden da har hun hostet hver nat (især v. 2 tiden), når hun ligger ned, hoster slim op ”som Islandsk mos” (??!!) Tyngde og smerter især i Venstre lungeområde helt ned til spidsen af lungen (ned mod nedre ribbenskant), sværere at ånde ud end ind !, ofte forkølet (snot i alle farver), nyser meget, allergireaktion fra næse og øjne fra birk, græs og primula. Eksem ved endetarmsåbning, der klør, fugter, hæver og bløder og som afgiver hvide skaller. 
Håndleds og ankelsmerter. 
Stoppet rygning 8 mdr. siden (åndedræt bedre). 
Lændesmerter især ved menstruation. 
Altid træt, kan sove altid. Kan af og til være badet i sved om natten, kuldskær.
Sorte rande under øjnene i et hvidblegt ansigt, sjæleligt lettere urolig. 
Puls: Svag, dyb, glat. 
Tunge: Let bleg / blålig krop, tyk gul belægning.
 

12.
En 40-årig kvinde klager over migræne. Anfaldene kan ødelægge en hel dag for hende og optræder især op til menstruationen. Først er der en stærk dunkende hovedpine, sommetider med lysglimt i synsfeltet, og så resten af dagen en mere "dump", trykkende hovedpine. Også kvalme forekommer. Tilfældene er blevet hyppigere efter at familien flyttede til byen, hvor hun har fået en bedre stilling som institutionsleder.
Du måler kvindens blodtryk, som er let forhøjet, og udreder en fuld sygehistorie. 
Patienten har problemer med fordøjelsen - hun prøver at regulere sin vægt, men det bliver nu til en del aftenmatador alligevel, og slankekosten med lutter salat og grønsager giver hende tynd mave og luft i maven. Sommetider føler hun sig så udspilet, og det trykker under ribbensbuen i en sådan grad, at hun ikke kan holde til at sidde ved computeren. Noget hun heller ikke kan tåle ret godt er rødvin.
Hvilke tunge- og pulsbilleder er forenelige med patientens symptomer?
Stil en akupunkturdiagnose.
Tilrettelæg en terapi med 10 punkter og begrund punktvalgene.
 		

13.
En 60-årig mand har fået at vide af sine børn at han skal gøre noget mere for sit helbred. F.eks. akupunktur ... Så her står han med et gavekort, en træt hoste og en udkørt psyke. Han føler sig træt og svag hele tiden, og fanger forkølelser hele tiden, siger han. Og bare at gå til bageren kan give ham svedeture. Hvis han da overhovedet kan gå for rygsmerter ...
Hosten er værst om vinteren, egentlig opspyt er der kun i perioder, og det er som regel hvidlig og sej. At man skal straffes i den grad bare fordi man støtter samfundet med en million i tobaksafgifter igennem et langt live ... Han har haft 2 episoder med lidt blod i opspyttet.
Patientens tunge er bleg med små fissurer (rifter) som krakeleret is. Belægningen er tynd, men grumset og ujævn. 
Pulsen er svag og dyb, især på højre side.
Hvilken almen vejledning giver du patienten i forbindelse med konsultationen?
Stil en kinesisk diagnose!
Findes der en akupunktur-lov eller TCM-syndrom, der kan forklare sammenhængen?
Hvordan behandles patienten med akupunktur?


 14.
 En 45-årig astmatiker med diagnosticeret birke-, støv- og græs-allergi bestiller en behandlingstid. Det er april, og han er begyndt at få problemer med luften, især tidligt om morgenen, hvor åndenøden ligefrem kan vække ham. 
Og så har han hjulpet en ven med at flytte en bogreol og fået ondt i ryggen. 
Patienten tager inhalationsmedicin mod astma, men vil gerne gøre noget mere denne gang. 
Han døjer også med hududslæt i albuebøjningerne og knæhaserne.
Rygproblemerne er også af gammel dato - han har fået konstateret Scheuermann som ung, og døjer ofte med rygsmerter, bl.a. mellem skulderbladene og sommetider som decideret iskias eller hold i nakken. Når han har lumbago eller lignende, plejer det at blive værre i løbet af dagen. Værst er det når han kommer hjem fra arbejdet kl. halv seks. Ofte bliver det lidt bedre når han har spist aftensmad.
Efter 3 behandlinger er smerterne bedret, men astmaen har ikke rykket sig synderligt, og du går journalen igennem én gang til for at finde yderligere symptomer eller tegn. Modstræbende oplyser patienten at han har problemer med at kontrollere vandladningen. Ikke voldsomt, men der er altså en del efterdryp.
Hvilke tungebilleder er forenelige med patientens symptomer? 
Hvad skal man være opmærksom på vedr. tungediagnosen i forbindelse med nogle typer astmamedicin?
Stil en akupunktur-diagnose.
Hvilken Akupunktur-lov er relateret til ubalancen?
Tilrettelæg en behandling med 10 akupunktur-punkter og begrund punktvalgene.
	

15.
En 50-årig funktionær har problemer med vægten. I hvert fald siger alle at det er på grund af de runde former at han bliver forpustet for et godt ord, og får ondt i brystet når han skal tage fat i haven. Det er nu ikke fedt det hele, han har også en del hævelser, det ses især på benene om aften. Og så er det altså mærkeligt, synes han, at han i det hele taget tager på, når han ellers knapt nok kan finde tid til et hyggeligt måltid sammen med familien. Møder, referater, forretningsrejser – han har en del stress. Godt at han i det mindste får god mad i flyet. 
Manden har et rødt ansigt.
Pulsen er lidt "knudret". 
Tungen har tandmærker og en rød spids, grundfarven er ellers svær at forholde sig til, nogle områder i tungelegemet virker mørkere end andre.
 
 	

16.
En 45-årig landmand, der kommer rygende ind i klinikken, siger at han er blevet træt af at tage så megen blodtryksmedicin. Men han tør ikke lade være med at tage pillerne, fordi hans blodtryk selv med medikation er på 140/100. Kan du hjælpe ham med det?
Du giver et optimistisk svar og spørger hvad han ellers fejler. Han plejer jo ikke at klage, men hovedpine, det har han døjet med siden han var barn. Det sidder mest i tindingen, og sommetider får han kvalme samtidigt. Og så hoster han en del, især om vinteren. Kommer der opspyt, er det som regel tyndt og hvidligt. Og hvis det endelig skal være, så har han en sart hud og en træg mave, afføringen er meget tør.
Mandens tunge viser en lille fordybning bag tungespidsen, og tungerandene er en smule røde. 
Pulsen er strenget.

2, Kvinde, 57 år. Har "altid" haft dette problem : Hovedpine konstant, der hver 14 dag (ved ægløsning og menstruation) går over i migræne. Den starter med følelsen af en "Jernhånd" i nakken. Derefter stiger smerten op i hovedet - enten i begge - eller kun i højre side. Halvdelen af ansigtet "sover", synsforstyrrelser, lys og lydfølsom, kvalme og opkast. "Tanker" gør migræne og hovedpine værre. Tidligere menstruationssmerter. Livmoder fjernet 10 år siden p.gr.a. muskelknuder. Svimmel også ved at ligge ned. Spændinger i højre hofte, nakke, pande og kind. Kan ikke slappe af. Alle tilstandene bliver værre af : tilsætningsstoffer, nødder, slik, citrusfrugt og træthed. Føler sig konstant træt.
Får gigtmedicin for skulder, fingre, ankel og smerter langs inderside og yderside af lår. Som barn altid ondt i maven. 10 år siden : galdestens operation. 7 år siden pancreasbetændelse. Begge tilstande gav opkast, mavesmerter og smerter - især om natten - om i ryggen. sådanne anfald har hun haft ca. 2 gange årligt siden da. Vågner af og til med galloperende hjerte. Oppustet mave med luft, rumlen og skiftende afføring. Svært at holde på urin. Vågner let om natten. I den diagnostiske samtale kommer hun på sit forhold til sin far og sin eksmand. De har begge været voldsomt tyraniske (psykopatiske) og hun kommer til at græde, - noget der ikke er sket i årevis. Da samtalen igen kommer ind på somatiske forhold er hovedpinen aftaget i styrke.
Puls : fuld, streng, hurtig, tom i flere positioner i dybden.
Tunge : tør, bare kanter, der skifter mellem at være blege og røde (fra uge til uge)
 
 

3, ”Sidsel” på 41 år, Skiftende jobs. Statur: Slank – tynd.
Som barn eksem med Cortisonbehandling. (gik væk ved overgang til makrobiotik),Mistede syn som 13 årig kom igen efter dage eller uger – ingen diagnose. Fra 14 – 19 år moneucleose eller skovflåt med måske følgende Borelia (ikke diagnosticeret) Svækket lige siden og har lige siden altid haft ondt i maven ved afføring. Forstoppelse svagere eller kraftigere fra dengang til nu.
18 årig: 3 mdr. sengeliggende efter indlæggelse med ”huller i tarmen”. Begyndte derefter makrobiotisk diæt og alternative behandlingsformer, hvilket har hjulpet godt. Vigtigst at holde sig fra sukker og alkohol.
Hård skilsmisse for 5 år siden efter ”hårdt ægteskab”, vejede 42 kg med manglende appetit. Tvang sig til at spise.
Nu: ”normal appetit”, kronisk træt og drænet, åndenød, let forpustet efter afføring, forstoppelse med ”varme i baller”, krampende smerter i abdomen, kan ikke komme af med afføring/ bliver aldrig færdig, kramper i skiftende muskler rundt om i kroppen – især benene, lavt blodsukker, følelse af ”hul i mave”, ondt i hofter, herbes i udbrud ved bl.a. peanuts (kom kraftigt i udbrud under graviditet for 16 år siden), hovedpine ved træthed, menstruation sparsom (forsvandt for 5 år siden), stres gør forstoppelse og mange af de andre symptomer værre. Sover godt. Ingen svedproblemer.
Puls: Hurtig, dyb, tynd, rå, strenget. Både højre og venstre guanpositioner er spændte / kraftige i overfladen og for svage samt rå i den dybere position.
Tunge: Krop rød, med afskallet belægning i en 25 øre størrelse let assymetrisk mellem den bageste og midterste del af tungen. Tungekroppen er gennem pløjet af dybe furer på kryds og tværs (som et landkort)   
 




